CELEX: C2006/294/84
Language: el
Date: 2006-12-02 00:00:00
Title: Υπόθεση T-322/01: Απόφαση του Πρωτοδικείου της 27ης Σεπτεμβρίου 2006 — Roquette Frères κατά Επιτροπής ( Ανταγωνισμός — Συμπράξεις — Γλυκονικό νάτριο — Άρθρο 81 ΕΚ — Πρόστιμο — Άρθρο 15, παράγραφος 2, του κανονισμού 17 — Κατευθυντήριες γραμμές για τον υπολογισμό των προστίμων — Ανακοίνωση περί συνεργασίας — Αρχή της αναλογικότητας — Ίση μεταχείριση — Αρχή ne bis in idem )

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/40
            
         Απόφαση του Πρωτοδικείου της 27ης Σεπτεμβρίου 2006 — Roquette Frères κατά Επιτροπής
   (Υπόθεση T-322/01) (1)
   
   («Ανταγωνισμός - Συμπράξεις - Γλυκονικό νάτριο - Άρθρο 81 ΕΚ - Πρόστιμο - Άρθρο 15, παράγραφος 2, του κανονισμού 17 - Κατευθυντήριες γραμμές για τον υπολογισμό των προστίμων - Ανακοίνωση περί συνεργασίας - Αρχή της αναλογικότητας - Ίση μεταχείριση - Αρχή ne bis in idem»)
   (2006/C 294/84)
   Γλώσσα διαδικασίας: η γαλλική
   Διάδικοι
   
      Προσφεύγουσα: Roquette Frères SA (Lestrem, Γαλλία) (εκπρόσωποι: O. Prost, D. Voillemot και A. Choffel, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωποι: αρχικώς, A. Bouquet, W. Wils, A. Whelan και F. Lelièvre, στη συνέχεια A. Bouquet, W. Wils και A. Whelan, επικουρούμενοι από τους A. Condomines και J. Liygonie, δικηγόρους)
   Αντικείμενο της υποθέσεως
   Πρώτον, αίτημα ακυρώσεως των άρθρων 1 και 3 της αποφάσεως C(2001) 2931, τελικό, της 2ας Οκτωβρίου 2001, σχετικά με διαδικασία εφαρμογής του άρθρου 81 της Συνθήκης ΕΚ και του άρθρου 53 της Συμφωνίας ΕΟΧ (COMP/E-1/36.756 — Γλυκονικό νάτριο), καθόσον καθορίζουν το ύψος του προστίμου που επιβλήθηκε στην προσφεύγουσα, δεύτερον, αίτημα μειώσεως του προστίμου και, τρίτον, αίτημα επιστροφής στην προσφεύγουσα των παρανόμως εισπραχθέντων ποσών.
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Καθορίζει το ύψος του προστίμου της Roquette Frères SA σε 8 105 000 ευρώ.
            
         
               2)
            
            
               Αναθεωρεί την απόφαση C(2001) 2931 τελικό, της 2ας Οκτωβρίου 2001, σχετικά με μια διαδικασία εφαρμογής του άρθρου 81 της Συνθήκης ΕΚ και του άρθρου 53 της Συμφωνίας ΕΟΧ (COMP/E-1/36.756 — Γλυκονικό νάτριο), καθόσον αντιβαίνει προς το σημείο 1 ανωτέρω.
            
         
               3)
            
            
               Απορρίπτει την προσφυγή κατά τα λοιπά.
            
         
               4)
            
            
               Καταδικάζει τη Roquette Frères SA στο σύνολο των δικαστικών εξόδων.
            
         
      (1)  ΕΕ C 68 της 16.3.2002.